Bussitransport laagrisse lisatasu eest:
- Soovijaid transpordib rong marsruudil Laagri – Kloogaranna – Laagri! Hind (täpsustamisel)
- Soovijaid transpordib buss marsruudil Tallinn – Pärlselja – Tallinn! Hind 30.- €
- Soovijaid transpordib buss marsruudil Tallinn – Karksi Nuia – Tallinn! Hind 30.- €
- Soovijaid transpordib buss ühel suunal! Hind 20,- €
NB! Bussitranspordi- ja/või rongitranspordi eest tasumine toimub laagrisse tulles sularahas!
Mõned soovitused laagrisse tulemisel:
- Kaasa laps laagriasjade pakkimisse, et oleks ka lapsel ülevaade oma asjadest.
- Pane lapsele kaasa piisav varu riietusesemeid, arvestades ilmastikku ning erinevaid tegevusi laagris.
- Tervisetõend (me ei nõua perearsti tõendit vaid lapsevanema allkirjaga kinnitatud tõend lapse tervisliku seisundi kohta) laagrisse tulekuks on kohustuslik, ilma selleta laagrisse lapsi ei võeta. Laagrisse tulles peab laps olema täiesti terve. Enne laagri algust saadame tõendi blanketi kõigile registreerijatele märgitud e-postile.
- Anna lapsele kaasa mõni tema lemmikasjadest (lauamäng, mänguasi jms).
- Pane võimalusel lapsele kaasa natukene taskuraha ja selgita talle, milleks seda kasutada. (nt. jäätise, limonaadi, magusa ostmiseks). Magusast saab laps energiat 🙂
- Laagris olles võib lapsel tekkida koduigatsus. Ära kiirusta last laagrist koju tooma, vaid püüa last toetada ja motiveerida laagrisse edasi jääma.
Palun kindlasti teavita laagrikorraldajat järgmistel juhtudel, kui Teie laps:
- peab tarvitama regulaarselt ravimeid
- on allergiline
- ei talu palju füüsilist koormust
- võib öösel pissida voodisse
- võib mõnes olukorras käituda ootamatult
REGISTREERUMINE TAIMAUT LASTELAAGRITESSE
TaimAUT Lastelaagrisse registreerimine toimub kodulehe registreerimisblanketi kaudu. Kui olete edastanud lastelaagrisse registreerimiseks kõik vajalikud andmed, siis väljastame teile ühe nädala jooksul alates broneeringu tegemisest arve, mille tasumine soovi korral toimub kahes osas – esialgu broneeringutasu summas 50 EUR ja üks nädal enne laagrivahetuse algust peab olema tasutud kogu laagrikoha maksumus.
Arve väljastame elektronposti teel Teie poolt nimetatud aadressile. Arve tasumisel märkige selgitusse arve number ning lapse nimi, kelle eest tasute. Laagrikoha maksumust ei arvestata koolituskuludena tulude deklareerimisel.
Laagri tuusiku maksumus:
- TaimAUT spordi- ja ujumise lastelaager 16.juuni – 21. juuni 2019 (Kloogaranna): 177 EUR (sissemaks registreerimisel 50 EUR)
VEEL ON VABU KOHTI!
- TaimAUT ujumise-, vabaaja- ja puhkelaager 25. juuni – 30. juuni 2019 (Kloogaranna): 177 EUR (sissemaks registreerimisel 50 EUR)
VEEL ON VABU KOHTI!
- TaimAUT vabaaja- ja puhkelaager 01.juuli – 07. juuli 2019 (Karksi-Nuia): 199 EUR (sissemaks registreerimisel 50 EUR) VEEL ON VABU KOHTI!
- TaimaAUT vabaaja- ja puhkelaager “TERVES KEHAS TERVE VAIM” 08. juuli – 13.juuli 2019 (Kloogaranna): 136 EUR (soodustuusikuga lastelaager) VEEL ON VABU KOHTI!
- TaimAUT vabaaja- ja puhkelaager 28.juuli – 03.august 2019 (Pärnumaa, Pärlselja): 196 EUR (sissemaks registreerimisel 50 EUR) VEEL ON VABU KOHTI!
NB! Niikaua kuni sissemaksu ei ole sooritatud ning tuusiku lõppmaksumust ei ole tasutud vastavalt maksetähtajale, on kohad vabalt saadavad kõigile soovijaile ja teile kohta ei säilitata. Kokkuleppel laagrikorraldajaga on võimalus tasuda laagrituusiku eest ka sularahas laagrisse tulles ja kokkuleppel broneeritud laagrikoht lapsele tagatakse.
LASTELAAGRI KOHAST LOOBUMINE
Laagrikohast loobumine isiklikel põhjustel kuni 30 päeva enne laagrivahetuse algust – tagastatakse 50% broneerimistasust (25,00 EUR).
Hilisemal teavitamisel broneeringutasu ei tagastata. Laagrikohast loobumine 10-5 päeva enne laagrivahetuse algust seoses lapse haigestumisega (vajalik esitada lapsevanema avaldus ja arstitõend) – tagastatakse 85% laagrikoha maksumusest.
Laagrikohast loobumine vähem kui 5 päeva enne laagrivahetuse algust seoses lapse haigestumisega (vajalik esitada lapsevanema avaldus ja arstitõend) – tagastatakse 75% laagrikoha lõppmaksumusest.
Ilma arstitõendita laagrikohast loobumisel tagastatakse 50% laagrikoha lõppmaksumusest. Raha tagasisaamiseks on lapsevanemal vajalik esitada avaldus. Ilma korrektse teavituseta laagrikohast loobumisel tagastatakse 25% laagrikoha lõppmaksumusest.
Raha tagasisaamiseks on lapsevanemal vajalik esitada avaldus. Raha tagasi ei maksta, kui laps saadetakse koju seoses laagri eeskirjade rikkumisega või juhul, kui lapsevanem soovib lapse mingil põhjusel enne laagrivahetuse lõppemist ise ära viia.
Kui laps lahkub laagrist enne laagrivahetuse lõppu haiguse tõttu, siis tagastatakse 50% kasutamata jäänud laagripäevade maksumusest (vajalik esitada lapsevanema avaldus ja arstitõend).
NB! Palun anna kindlasti teada laagri korraldajale, kui lapsel esineb muid omadusi, millest kasvatajad peaks teadma.
NB! Soovitame laagrilised puukide vastu vaktsineerida. Kui vanem / hooldaja ei pea seda vajalikuks, võtab ta vastutuse antud küsimuses enda peale.